කීර්ති සුරේෂ්
කීර්ති සුරේෂ් යනු දකුණු ඉන්දිය නිළියක්, නිරූපිකාවක් හා පසුබිම් ගායිකාවක් වේ. දෙමළ, මලයාලම් හා තෙලිගු චිත්‍රපට සදහා ප්‍රසිද්ධ ඇය චිත්‍රපට නිෂ්පාදක සුරේෂ් හා මලයාලම් නිළි මේනකා යන යුවළගේ දියණියයි. ගීතාංජලි නම් මලයාලම් චිත්‍රපටයෙන් ප්‍රධාන නිළියක් ලෙස සිනමාවට පා තැබු කීර්ති සුරේෂ් ඉදු එන්න මායම් චිත්‍රපටයෙන් දෙමළ සිනමාවටත්, නේනු සෛලජා චිත්‍රපටයෙන් තෙලිගු සිනමාවටත් පිවිසියා ය.

පෞද්ගලික ජීවිතය 
කීර්ති සුරේෂ්ගේ සහෝදරිය වන රේවති සුරේෂ් බොලිවුඩ් සුපිරි නළු ශාරුක් ඛාන්ගේ නිෂ්පාදන සමාගම වන රෙඩ් චිලීස් ආයතනයේ ත්‍රිමාණ ඡායාරූපකරණ හා චිත්‍රපට VFX නිෂ්පාදකවරියක් වනවා. කීර්ති තම නවවන වියේදී චෙන්නායි නුවර පර්ල් ඇකඩෙමියේ අධ්‍යාපනය හැදෑරුවාය. එහිදී ඇය විලාසිතා නිර්මාණ උපාධියක් ලැබීමෙන් අනතුරුව වැඩිදුර අධ්‍යාපනය සදහා ස්කොට්ලන්තයට හා ලන්ඩන්හිදි දෙමසක් නේවාසිකව සිටියාය.

රංගන දිවිය 
කීර්ති සිනමාවට ප්‍රථම වරට පාතැබුවේ 2000 වසරේ පයිලට් හා අචනෙයනෙනික්කිස්ටම් නම් මලයාලම් චිත්‍රපටවල ළමා චරිත සදහා ය. පාසල් දිවියෙන් අනතුරුව ඇය ප්‍රථමවරට  ප්‍රධාන නිළියක් ලෙස ගීතාංජලී චිත්‍රපටයෙන් රංගනයෙන් දායක වී ඇත. එයද ද්විත්ව රංගනයක් වීම විශේෂත්වයකි. පසුව ඒ.එල්.විජේ ගේ අධ්‍යක්ෂණයෙන් 2015 වසරේදී ඉදු එන්න මායම් නම් චිත්‍රපටයෙන් දෙමළ සිනමාවට පා තැබූ කීර්ති දකුණු ඉන්දිය ජාත්‍යන්තර සිනමා උළෙලේ හොදම නවතම නිළිය ලෙස සම්මාන ලැබුවාය. පසුව 2017 වසරේ සුපිරි නළු විජේ සමග ඇගේ පළමු චිත්‍රපටය වන බෛරවා ද, 2018 වසරේ සර්කාර්ද ඉන්දිය බොක්ස් ඔෆිස් ලැයිස්තුවේ ඉහළ ආදායම් වාර්තා තබා ඇත. පසුව දෙමළ සුපිරි නළුවන් වන වික්‍රම්, විශාල්, බොබ්බි සිම්හා, සූර්යා හා ධනූෂ් යන අය සමග රගපා තමිල්නාඩුවේ දිදුලන තරුවක් සේ ප්‍රසිද්ධ වූවාය.

තෙලිගු සිනමාවේද දැනට උපප්‍රධාන නළුවන් වන නානි, රාම් පොතිනෙනි යන අය සමග රගපෑ කීර්ති සුරේෂ්ගේ සුවිශාලතම සිනමා මෙහෙයුම වන මහානටි/නඩිගෛයර් තිලකම් යන තෙලිගු-දෙමළ චිත්‍රපටය සදහා රංගනයෙන් දායක වූවාය. ඇයගේ එහි චරිතය වූයේ සාවිත්‍රි නම් දකුණු ඉන්දිය සිනමා නිළියගේ චරිතය යි. මෙහිදී ඇය ඉන්දියාවේ පමණක් නොව ලොව පුරා සිටින සුපිරිතම නළුවන්ගේ ගෞරව හා ප්‍රශංසා ලද නිළියක් බවට පත්වූවාය.

චිත්‍රපට නාමාවලිය

ගායනය 
කීර්ති තම ප්‍රථම ගීතය ලෙස සාමි 2 චිත්‍රපටයේ "පුදූ මෙට්‍රෝ රෙයිල්" ගීතය ගායනා කර ඇත. සංගීතය හරිෂ් ජෙයරාජ් විසිනි.